Павел Сініца з’яўляецца трэнерам спаборнітцва WorldSkills па кампетэнцыі “Мехатроніка”. Ён працуе выкладчыкам у філіяле РІПА Мінскім каледжы сучасных тэхналогій, машынабудавання і аўтасэрвісу. Апошні час яго работа была звязана з падрыхтоўкай канкурсантаў да чэмпіянату ў Абу-Дабі. Па ўмове задання, трэба было сабраць з нуля мехатронную механізававую лінію, правесці яе праграмаванне, наладку і ажыццявіць пуск. У выніку такая лінія павінна была выдаваць гатовы прадукт. Адметна, што згаданая кампетэнцыя прадугледжвала камандную работу. З беларускай каманды выступалі два ўдзельнікі — Дзмітрый Леганькоў і Дзмітрый Заброцкі. Абодва скончылі Мінскі каледж сучасных тэхналогій, машынабудавання і аўтасэрвісу і вучацца ў БНТУ. Хлопцы даўно прыладзіліся працаваць разам, і іх работа заўжды зладжаная і эфектыўная. Іх камандны дух перадаўся ўсёй нацыянальнай зборнай, што прынесла добрыя вынікі беларускай камандзе.